Λίπαρος

Στην Αρχαία ελληνική μυθολογία ο Λίπαρος ήταν βασιλιάς των Αυσόνων και ιδρυτής της πόλης Λίπαρι στο ομώνυμο νησί Λίπαρι. Ο Διόδωρος Σικελιώτης έγραψε ότι ήταν ένας από τους γιους του βασιλέως των Αυσόνων Αύσωνος. Όταν τον εκδίωξαν οι αδελφοί του δραπέτευσε σε ένα από τα επτά νησιά στις μετέπειτα Αιολίδες νήσους βόρεια από την Σικελία, ίδρυσε πόλη που πήρε το όνομα του. Ο Αίολος γιος του Ιππότη εγκαταστάθηκε στο νησί του Λίπαρου και παντρεύτηκε την κόρη του Κυανή.Διόδωρος Σικελιώτης, "Ιστορική Βιβλιοθήκη" Βιβλίο Ε΄ Σε μεγάλη ηλικία ο Λίπαρος επιθυμούσε να επιστρέψει στην πατρίδα του, ο Αίολος βοήθησε τον πεθερό του να κατακτήσει το Σορρέντο στο οποίο εγκαταστάθηκε σαν βασιλιάς και λατρεύτηκε αργότερα ως ήρωας.https://www.saturniatellus.com/2020/12/the-sources-of-migration-central-italy-the-sikels-and-the-magmatic-vortex-of-the-ancient-peoples/ Ο ίδιος ο Αίολος διαδέχθηκε τον Λίπαρο στο νησί και την πόλη που ίδρυσε, έδωσε το όνομα του και στις επτά Αιολίδες νήσους.

Παραπομπές

Πηγές

Pierre Grimal, Mitologia, Garzanti, 2005.
Michele Giacomantonio, Navigando nella storia delle Eolie, Pungitopo, 2010

Κατηγορία:Πρόσωπα της ελληνικής μυθολογίας
Κατηγορία:Αιολίδες Νήσοι